Fasiliteite | Laerskool Anton van Wouw
Mooiste skoolterrein in die ooste van Pretoria!
In die hartjie van Brooklyn en Nieuw Muckleneuk uitbreiding lê die lowergroen juweel. Ons ongelooflike netjiese skoolgronde is 'n lushof! Die boomryke tuine, groen grasperke, netjiese gebou (waarvan sommige dele 95 jaar oud is)… ons lekkerte om elke dag te kan geniet! Die terrein, wat elke kind soos die palm van sy hand ken, is vir ons kaalvoetkinders 'n tuiste tussen hulle maatjies, waar hulle sonder sorge kan speel, kindwees en die mooiste herinneringe bou.
Goed toegeruste lokale met slegs 25 – 28 leerders per klas.
Elke klas het 'n dataprojektor en 6 klasse het interaktiewe borde.
Tegnologie word gebruik in elke lesaanbieding en maak skoolgaan opwindend en deel van ons kinders se leefwêreld!
'n Volledig toegeruste mediasentrum. Hierdie fasiliteite is tydens skoolure en ná skool tot die leerders se beskikking.
Junior- en Seniorsentrum
Leerders ontvang gedurende skoolure onderrig in rekenaargeletterdheid, perseptuele ontwikkeling, lees en kodering. Onderrig verskil van graad tot graad. Die koste hieraan verbonde is by die skoolgelde ingesluit.
Nuwe veeldoelige bane… ons benut dit vir hokkie, netbal en tennis. Lieflike grasgroen rugby- en netbalvelde. Ons het ook 'n swembad.
'n Moderne, volledig toegeruste administratiewe kompleks bied uitstaande geriewe ter ondersteuning van doeltreffende onderwys.
Dié pragtige snoepwinkel cum koffie-kafee, bied 'n uitstekende diens aan ons leerders en ouers. 'n Wye verskeidenheid heerlike, gesonde etes en ander verversings vrolik enige skooldag op!
Oop van vroegdag (07:00 tot bedrywighede tot 'n einde kom in die middae)
Die kleuterskool sal jou laat verlang na jou kinderdae. Die mooiste, boomryke terrein en so reg in die kraal vir enige kleinwouwtjie. Die sandputte, klimrame, skopfietsiebaan, pophuise (en dan word daar nie eers van al die ongelooflike speelgoed gepraat nie) is die beste speelplek vir enige klein mensie.
Die naskoolsentrums is op ons terrein, en voldoen aan die behoeftes van alle leerders van Gr. RRRR tot 7 vanaf ná skool tot 17:30. Vakansieskool is deel van die naskoolfooie.